stanford-oval/wikipedia huggingface dataset:
פיצוח האניגמה
אניגמה בעלת לוח תקעים > מלחמת העולם השנייה > חשדות הגרמנים

עד שנת 1945, רוב התעבורה של האניגמה הגרמנית (כולל תעבורת הוורמאכט, הקריגסמרינה, הלופטוופה, האבווהר והאס דה) הייתה מפוענחת תוך יממה או שתיים. הגרמנים נותרו בטוחים ברמת הבטיחות של התקשורת שלהם, וביטחונם היה כה רב עד כי הם דנו בצורה פתוחה וחופשית בתוכניותיהם ובתזוזות צבאם, ובכך סיפקו לבעלות הברית כמויות אדירות של מידע שלא כולו נוצל כהלכה. לדוגמה, גם פעולותיו של רומל בקרב מעבר קסרין וגם ההכנות של הגרמנים לקרב על הבליטה היו ידועות מתוך חומר מפוענח של האניגמה אולם בשני המקרים לא נעשה שימוש במידע.
לאחר המלחמה, צוותים מפרויקט TICOM עצרו מספר רב של אנשי צופן גרמניים. מחקירתם עלה כי הם הבינו היטב שהודעות האניגמה עשויות להיות מפוצחות. הם הבינו כי האניגמה אינה בלתי ניתנת לפיצוח, אולם סברו כי איש לא יהיה מוכן ללכת את כברת הדרך המייגעת הדרושה על מנת לפענח את ההודעות. אנשי הצופן הגרמניים לא הופתעו כלל כאשר נודע להם כי האניגמה פוצחה. הם הופתעו מכך שהיו משאבים כה רבים על מנת לבצע זאת.
אניגמה בעלת לוח תקעים > מאז מלחמת העולם השנייה

מחשבים מודרניים מסוגלים לפצח את האניגמה תוך שימוש במגוון שיטות. נעשים מאמצים לפענח במסגרת פרויקט חדשני חלק מההודעות שלא פוצחו עד היום, באמצעות מחשוב מבוזר.
התוכנה בה משתמש פרויקט Enigma@Home נקראת Berkeley Open Infrastructure for Network Computing) BOINC) שיש להתקינה על גבי המחשב. תוכנה זו משמשת פרויקטים נוספים של חישוב מבוזר קהילתי.
לקריאה נוספת

Stephen Budiansky, Battle of Wits: the Complete Story of Codebreaking in World War II, 2002, ISBN 0-7432-1734-9.
Jim DeBrosse and Colin Burke, The Secret in Building 26: The Untold Story of America's Ultra War against the U-boat Enigma Codes, 2004, ISBN 0-375-50807-4.
Kris Gaj, Arkadiusz Orłowski, Facts and Myths of Enigma: Breaking Stereotypes, EUROCRYPT 2003: 106–122. Online version (PDF).
James Gannon, Stealing Secrets, Telling Lies: How Spies and Codebreakers Helped Shape the Twentieth Century, Washington, D.C., Brassey's, 2001, ISBN 1-57488-367-4.
James J. Gillogly, "Ciphertext-only Cryptanalysis of Enigma," Cryptologia, 19 (4), 1995, pp. 405–412. Online version.
David Kahn, Seizing the Enigma: the Race to Break the German U-Boat Codes, 1939-1943, Houghton Mifflin, 1991, ISBN 0-395-42739-8.
Władysław Kozaczuk, Enigma: How the German Machine Cipher Was Broken, and How It Was Read by the Allies in World War Two, edited and translated by Christopher Kasparek, Frederick, MD, University Publications of America, 1984. (A substantially revised and augmented translation of W kręgu enigmy, Warsaw, Książka i Wiedza, 1979, supplemented with additional appendices by Marian Rejewski.)
Władysław Kozaczuk, Jerzy Straszak, Enigma: How the Poles Broke the Nazi Code, Hippocrene Books, 2004, ISBN 0-7818-0941-X. (Largely an abridgment of Kozaczuk's 1984 Enigma, minus Rejewski's appendices, here supplanted with appendices by other authors.)
A. Ray Miller, The Cryptographic Mathematics of Enigma, 2001, .
Hugh Sebag-Montefiore, Enigma: The Battle for the Code, John Wiley, 1984.
Marian Rejewski, "An Application of the Theory of Permutations in Breaking the Enigma Cipher," Applicationes mathematicae, 16(4), 1980. Online version (PDF).
Alan Turing, "Treatise on Enigma" (parts online, PDF):
Gordon Welchman The Hut Six Story: Breaking the Enigma codes, M & M Baldwin, 3rd Edition, 1997, ISBN 0-947712-34-8
Gilbert Bloch, "Enigma before Ultra: Polish Work and the French Contribution," translated by C.A. Deavours, Cryptologia, July 1987.
Zbigniew Brzezinski, "The Unknown Victors," pp. 15–18 in Jan Stanisław Ciechanowski, ed., Marian Rejewski, 1905–1980: Living with the Enigma secret, Bydgoszcz, Bydgoszcz City Council, 2005, ISBN 83-7208-117-4.
הערות שוליים

↑  Ralph Erskine, "The Poles Reveal their Secrets: Alastair Denniston's Account of the July 1939 Meeting at Pyry", pp. 294-305, Cryptologia 30(4), December 2006
↑  Geoff Sullivan and Frode Weierud, "Breaking German Army Ciphers" in Cryptologia 24(3), July 2005, pp. 193–232 Online version (PDF - 6 MB).
↑
מכונת האניגמה החלה להיות נפוצה בשנות ה-20 של המאה ה-20 לצרכים מסחריים ואף אומצה על ידי מדינות שונות ועל ידי גרמניה הנאצית.
מבנה המטה הכללי הפולני (ארמון סכסון) בוורשה, הוא המקום שבו פוצחה האניגמה לראשונה.
ציקלומטר שפיתח רייבסקי כדי לקטלג את המבנה הציקלי של הפרמוטציות של האניגמה (1934)
העתק מדויק של מכונת הבומב
יין רזרב

יין רזרב (באנגלית: Reserve wine) הוא יין באיכות גבוהה מהרגיל, יין שהתיישן לפני המכירה, או שניהם גם יחד. באופן מסורתי, ייננים היו שומרים חלק מהיין הטוב ביותר שלהם במקום למכור אותו מיד, וטבעו בכך את המונח.
במדינות מסוימות השימוש במונחים "שמור", "רזרב", "רזרבה" או "ריזרבה" מוסדר, אך במקומות רבים לא. על פי חוקי היין האיטלקיים, riserva מצביע על התיישנות נוספת. לפעמים, מקורו של יין רזרב מהכרמים הטובים ביותר, או מהחביות הטובות ביותר. יינות רזרב עשויים להיעשות בסגנון המתאים לתקופות יישון ארוכות יותר. באזורים שבהם השימוש אינו מוסדר, קיומו של המונח "רזרבה" על תווית יין עשויה להיות אסטרטגיה שיווקית, ללא קריטריונים ספציפיים. ב"שרדונה קנדל-ג'קסון" למשל, כל בקבוק המיוצר הוא "Vintner's Reserve", וכדי לציין יין רזרב מסורתי, קנדל-ג'קסון משתמשת במונח "Grand Reserve".
כמו המונח "יין ישן", "רזרבה" מציין באופן מסורתי יין מיוחד, או לפחות שונה בטעמו או בפוטנציאל התיישנות. הימצאותו של ביקבוק שאינו רזרב אצל יצרן המוכר גם יין רזרב גורמת לסבירות גבוהה יותר שהשימוש ב"רזרב" הוא במובן המסורתי שלו. בגלל המשמעות המעורפלת לעיתים קרובות של "רזרב", יקבים רבים מייצרים במקום זה קיווה (Cuvée) בשם. בדרך כלל מדובר ביינות רזרב במשמעות המסורתית של המילה.
איבריה

בספרד, רזרבה הוא מונח מוסדר הנשלט על פי חוק, לפחות מבטיח שיינות רזרבה יקבלו התיישנות נוספת. בפועל קשה מאוד לווסת איכות, ולכן המונח עוסק בעיקר בהזדקנות ובחוזק האלכוהולי. ביינות ספרדיים, הדרישות משתנות בין האזורים, אך בדרך כלל, כאשר משתמשים בתווית "Reserva" פירושו שהיין התיישן לפחות שלוש שנים בחבית ובבקבוק, שלפחות שנה מהן חייבת להיות בחבית.
אלה שהתיישנו במשך חמש שנים (שנתיים בחבית, שלוש בבקבוק) או יותר מסומנים. Gran Reserva. היין המיועד לכך הוא רק מבצירים יוצאי דופן, אבל זה תלוי ביצרן.
בפורטוגל המונח מציין שליין יש רמת אלכוהול של לפחות 0.5 אחוז מעל המינימום האזורי, ושהוא עשוי מבציר מדורג (כלומר בציר שקיבל ציון דרגה).
שמפניה

בייצור שמפניה ללא ציון שנת הבציר ("non-vintage"), כמות מסוימת של יין מיושנת ומשמשת לערבוב עם יין רגיל מהבציר הצעיר ביותר, לפני שהיין הבסיסי המעורב הזה עובר תסיסה שנייה בבקבוק כדי להפוך אותו לשמפניה מבעבעת. יין רגיל זה שמיושן כך נקרא יין רזרבה, ותרגול זה נועד להבטיח שלמוצר ללא שנת בציר של יצרן שמפניה מסוים יש סגנון עקבי לאורך השנים. היות שיין הרזרב משמש בתהליך הייצור, הוא אינו מבוקבק ונמכר כפי שהוא, אך הפרופורציה והגיל של יין הרזרב יכולים לתרום לאיכותה של שמפניה.
התקנות האוסטריות

במערכת האוסטרית (Districtus Austriae Controllatus-DAC), לרוב ל-DAC יש כינוי נוסף של Reserve, שהוא יין שיש לו דרישות קצת יותר מחמירות.
הקבינט הגרמני

לפני חוק היין הגרמני משנת 1971, המונח המקביל ליין רזרב היה Kabinett, לפעמים כתוב בשם Kabinettwein. בשנת 1971, המונח Kabinett בעל הצליל הזהה למעשה הוצג במקום זאת כרמה הנמוכה ביותר של קטגוריית "סיווג יין גרמני" (Prädikatswein), כלומר, במשמעות שונה לחלוטין. לכן, ב"סיווג יין הגרמני" הנוכחי לא קיים מונח מוגדר משפטית המקביל ליין רזרב.
ראו גם

פורט (יין)
הערות שוליים

1 2 3  Bespaloff, Alexis (1984-10-01). "California Deluxe". New York Magazine (באנגלית). New York Media, LLC. pp. 83–84.
↑  Teague, Lettie (2022-09-08). "How to Read a Wine Label". Wall Street Journal (באנגלית אמריקאית). ISSN 0099-9660. נבדק ב-2022-10-02.
1 2 3  GORMAN-MCADAMS, MARY (25 במרץ 2010). "Reserva, Riserva, Reserve: What Do They Mean for Wine?". Kitchn (באנגלית). נבדק ב-2022-10-02. {{cite web}}:  (עזרה)
↑  Teeter, Adam (2015-03-01). "Myth Busted - Calling A Wine "Reserve" Is Meaningless". VinePair (באנגלית). נבדק ב-2022-10-02.
↑  Teague, Lettie (2015-04-21). "A Certain Reserve". Wine in Words: Some Notes for Better Drinking (באנגלית). Rizzoli Publications. ISBN 978-0-8478-4544-6.
1 2  Rose, Anthony (2021-11-29). "The Essence of Effervescence: An Introduction To Sparkling Wine Techniques". Fizz!: Champagne and sparkling wines of the world (באנגלית). Infinite Ideas. ISBN 978-1-910902-92-9.
↑  Gray, W. Blake (3 באוגוסט 2022). "Champagne Charlie Back in the Game". Wine-Searcher News & Features (באנגלית). נבדק ב-2022-10-02. {{cite web}}:  (עזרה)
בקבוקי ריוחה רזרבה
אלבנדזול

| --- | --- |

תיאור גרפי של מולקולת אלבנדזול
 נתונים כימיים
 מסה מולרית:  265.088498 יחידת מסה אטומית מאוחדת 
 בטיחות
 קטגוריית סיכון בהריון:  קטגוריית סיכון D (אוסטרליה), קטגוריית סיכון C 
 מזהים
 קוד ATC:  P02CA03 
 מספר CAS:  54965-21-8
 PubChem:  2082
 ChemSpider:  1998
 
אלבנדזול (באנגלית: Albendazole) היא תרופה המשמשת לטיפול בתולעים טפיליות. אלבנדזול פותחה בשנת 1975 והיא כיום נמצאת ברשימת התרופות החיוניות של ארגון הבריאות העולמי. אלבנדזול משמשת לטיפול במגוון רחב של תולעים טפיליות ומחלות הנגרמות מהן: תולעים שטוחות, פאסציוליאסיס, ציסטירוזיס, כיסית אכינוקוקית, תולעים נימיות, זיהומי אנטרוביאזיס, פילאריאזיס לימפטית ותולעי וו. כמו כן, במחלות הנגרמות מפרוקי-רגליים כדוגמת סקביאס, כינים ורימות. לפי קטגוריית סיכון בהריון, אלבנדזול מוגדרת כתרופת בדרגה D באוסטרליה וכדרגה C בארצות הברית. היא אסורה לשימוש בשליש הראשון של ההיריון, ויש להימנע ממנה עד חודש לפני ההתעברות. בעוד שמחקרים אצל חולדות וארנבות בהריון הוכיחו כי אלבנדזול הוא טרטוגני, אלבנדזול נמצאה כבטוחה בבני אדם במהלך השליש השני והשלישי של ההיריון. עם זאת, היא עלולה לגרום לאקזמה בעובר כאשר היא ניתנת במהלך ההריון.אלבנדזול סולפוקסיד מופרש לחלב האם בריכוז של כ-1.5% מהמינון הניתן לאם, אם כי ספיגה דרך פה התינוק נמוכה דיו כדי שלא סביר שתשפיע עליו במהלך ההנקה.
תופעות הלוואי השכיחות ביותר של אלבנדזול (שחוו מעל 10% מהמטופלים) הן כאבי ראש ותפקודי כבד לא תקינים. עלייה באנזימי כבד (בדרך כלל פי שניים עד ארבעה מהרמות הרגילות) מופיעה אצל 16% מהמטופלים המקבלים טיפול ספציפי לכיסית אכינוקוקית, ונעלמת עם סיום הטיפול. ההערכה היא כי 1-10% מהאנשים חווים כאבי בטן, בחילות, הקאות, סחרחורת, ורטיגו, לחץ תוך-גולגולתי מוגבר, נשירת שיער זמנית וחום. כאבי ראש, בחילות והקאות נגרמים על ידי הרס פתאומי של ציסטיקרי (זחלי תולעת סרט), הגורם לדלקת חריפה. פחות מ-1% מהאנשים סובלים מתגובות אלרגיות יתר כמו פריחה, חרלת) ולויקופניה. בגלל המסיסות הנמוכה שלה, נדיר שאלבנדזול יכולה להיספג בכמויות גבוהות מספיק כדי להיות רעילה. מנת יתר משפיעה בעיקר על הכבד, האשכים ומערכת העיכול והיא יכולה להתבטא בעייפות, אובדן תיאבון, הקאות, שלשולים, התכווצויות מעיים, סחרחורת, עוויתות, וישנוניות.
הערות שוליים

↑  "Albendazole". Drugs.com. The American Society of Health-System Pharmacists. ארכיון מ-23 בספטמבר 2015. נבדק ב-18 באוגוסט 2015. {{cite web}}:  (עזרה)
↑  "Albendazole (Albenza) Use During Pregnancy". Drugs.com. ארכיון מ-8 באוגוסט 2017. נבדק ב-4 באוגוסט 2017. {{cite web}}:  (עזרה)
↑  Junquera P (26 ביולי 2015). "Ricobendazole = Albendazole Sulfoxide for Veterinary Use on Cattle, Sheep, Goats, Pig Poultry, Dogs and Cats against roundworms, tapeworms and liver flukes". Parasitipedia. ארכיון מ-4 במרץ 2016. נבדק ב-21 באוקטובר 2015. {{cite web}}:  (עזרה)תחזוקה - ציטוט: שימוש בפרמטר authors (link)
↑  Papich, Mark G. (2007). "Albendazole". Saunders Handbook of Veterinary Drugs (2nd ed.). St. Louis, Mo: Saunders/Elsevier. pp. 8–9. ISBN 978-1-4160-2888-8.
↑  Briggs, Gerald G.; Freeman, Roger K.; Yaffe, Sumner J. (2011). Drugs in Pregnancy and Lactation: A Reference Guide to Fetal and Neonatal Risk. Lippincott Williams & Wilkins. p. 31. ISBN 978-1-60831-708-0.
↑  Wu Z, Lee D, Joo J, Shin JH, Kang W, Oh S, Lee DY, Lee SJ, Yea SS, Lee HS, Lee T, Liu KH (בנובמבר 2013). "CYP2J2 and CYP2C19 are the major enzymes responsible for metabolism of albendazole and fenbendazole in human liver microsomes and recombinant P450 assay systems". Antimicrobial Agents and Chemotherapy. 57 (11): 5448–56. doi:10.1128/AAC.00843-13. PMC 3811268. PMID 23959307. ארכיון מ-2015-09-04. {{cite journal}}:  (עזרה)תחזוקה - ציטוט: שימוש בפרמטר authors (link)
↑  "ALBENZA- albendazole tablet, film coated (NDC Code(s): 52054-550-22, 52054-550-28)". DailyMed. בפברואר 2013. ארכיון מ-12 בספטמבר 2015. נבדק ב-7 בספטמבר 2015. {{cite web}}:  (עזרה)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שלום שבדרון

| --- | --- |

 לידה:  1912 ירושלים, האימפריה העות'מאנית 
 פטירה:  21 בדצמבר 1997 (בגיל 85 בערך) ירושלים 
 מקום קבורה:  בית הקברות היהודי בהר הזיתים 
 מדינה:  ישראל 
 השכלה:  ישיבת חברון כנסת ישראל 
 תקופת הפעילות:  ? – 21 בדצמבר 1997 
 
הרב שלום מרדכי הכהן שְבַדְרוֹן (כונה "ר' שׁוֹלֶם"; תרע"ב, 1912 – כ"ב בכסלו ה'תשנ"ח, 21 בדצמבר 1997) היה דרשן ירושלמי נודע, כונה "המגיד הירושלמי".
קורותיו

נולד בירושלים לרב יצחק שבדרון, בנו של הרב שלום מרדכי שבדרון (המהרש"ם מברז'אן). התייתם בצעירותו מאביו ובשל מצוקת משפחתו גדל בבית היתומים דיסקין. למד בישיבת חברון בירושלים. נשא לאשה את לאה, בת הרב חיים יהודה לייב אוירבך. הרב קוק היה אמור לערוך את החופה, אך בעקבות כך איים נדיב שתמך במשפחת שבדרון כי לא יסייע להם בהוצאות החתונה. הרב קוק שנשאל על כך ויתר על כבודו והודיע שלא יערוך את החופה. בעקבות כך נפוצה שמועה בירושלים שהרב שבדרון התנגד לכך שהרב קוק יערוך את חופתו, בסופו של דבר נתגלגלו העניינים ובשעת העמדת החופה לא היה הרב קוק כבר בין החיים.
לאחר נישואיו למד בבית המדרש אהל תורה שבראשות הרב שמואל יצחק הילמן. הוא שימש כר"מ בישיבת מקור חיים בירושלים ועוד.
הרב שבדרון ערך כמה מספרי סבו, בהם שו"ת מהרש"ם (חלקים ו' עד ט') וסדרת הספרים "דעת תורה". כן ערך ספרי מוסר בולטים, כמו "אור יהל" של רבו המשגיח הרב יהודה לייב חסמן ו"לב אליהו" של הרב אליהו לופיאן.
הרב שבדרון נודע בשל דרשותיו בבתי כנסת ובישיבות, ובמיוחד בבית הכנסת הגדול של זיכרון משה. נהג למסור שיעור בימי שישי בערב ובשבת, לאחר תפילת מנחה. היה נוהג לנסוע לחו"ל למסור שיחות חיזוק בקהילות יהודיות שם. הוא הרבה לשלב בדרשותיו מעשיות וסיפורים ונהג להתלוצץ ביחס לתופעות שליליות בעיניו. הדרשות זכו לקהל שומעים נרחב מחוגים מגוונים. פסח קראהן כתב את סדרת ספרי "המגיד" בהשראת סיפורי רב שלום שבדרון.
הרב שבדרון שימש כשליח ציבור בתפילת מוסף של הימים הנוראים בישיבת חברון. בתי כנסת וישיבות רבים, ובכללם בישיבת חברון, אימצו את ניגוניו.
התגורר בשכונת שערי חסד בירושלים בשכנות לגיסו, הרב שלמה זלמן אוירבך.
נפטר בכ"ב בכסלו ה'תשנ"ח (21 בדצמבר 1997) ונקבר בהר הזיתים.
חיים אישיים

לרב שבדרון נולדו שבע בנות ובן. בנו בכורו, הרב יצחק שבדרון, עסק בהוצאת כתבי אביו וכתבי סביו. בתו הדסה יוכבד היא אלמנתו של הרב צבי שינקר, ששימש כראש ישיבת בית דוד בבני ברק. בתו מלכה היא אלמנתו של הרב אליהו דוד רייכמן, שהיה רב הקהילה הליטאית בקריית גת; מנהיג הקהילה היהודית בצ'ילה; ראש כולל "אמרי יוסף" בבני ברק; מרבני שכונת נווה יעקב; ומחבר הפלאת ערכין הפלאת נזירות שיעורי האדר ועוד ספרים רבים (נפטר בכ"ו בטבת ה'תשפ"ג).
חיים אישיים > ספריו

לב שלום, מדרשותיו וכתביו
הגדת ר' שלום
שאל אביך ויגדך, סיפורים, שלושה כרכים, בעריכת ישראל שפיגל, ירושלים תשנ"א-תשנ"ז
חיים אישיים > ספרים שערך

שו"ת מהרש"ם
דעת תורה למהרש"ם
אור יהל לרב יהודה לייב חסמן
לב אליהו לרב אליהו לופיאן
לקריאה נוספת

קול חוצב, אבני דרך מחייו, מכון דעת תורה, ירושלים ה'תשנ"ט
הערות שוליים

↑  עדותו של אהרון גולדברג ששמעה מהרב שבדרון, מובאת אצל: יוסף אליהו, 'אורו של עולם', 2009, עמ' 277
↑  שר וגדול: הגאון רבי אליהו דוד רייכמן זצ״ל, באתר בחדרי חרדים, https://www.bhol.co.il/news/1491408
| --- | --- |
בקרת זהויות :  NLI: 987007296271505171  BnF: cb122014542 (data)  GND: 130306630  ISNI: 0000 0000 7978 3896  LCCN: n80140331  NTA: 130954829  SUDOC: 030638429  VIAF: 79077019   WorldCat (עם VIAF): 79077019
אוסלטאמיביר

|  נתונים כימיים |
| --- | --- |
 מסה מולרית:  312.205 יחידת מסה אטומית מאוחדת 
 בטיחות
 קטגוריית סיכון בהריון:  קטגוריית סיכון B1 (אוסטרליה), קטגוריית סיכון C 
 מזהים
 קוד ATC:  J05AH02 
 מספר CAS:  196618-13-0
 PubChem:  65028
 ChemSpider:  58540
 
טבליה של אוסלטאמיביר
אוסלטאמיביר (באנגלית: Oseltamivir; שם מסחרי: טמיפלו) הוא  סם אנטי-ויראלית לטיפול ומניעה של שפעת מסוג A ו-B. ארגונים רפואיים רבים ממליצים לאנשים הסובלים מסיבוכי שפעת (או נמצאים בסיכון גבוה לסיבוכים) ליטול אוסלטאמיביר תוך 48 שעות מהתסמינים הראשונים של ההדבקה. כמו כן, ארגונים רפואיים רבים ממליצים על אוסלטאמיביר כתרופה למניעת זיהומים בקרב אנשים בסיכון גבוה, אך לא לאוכלוסייה הכללית. המרכז לבקרת מחלות ומניעתן (CDC) ממליץ לרופאים להשתמש באוסלטאמיביר, לטיפול באנשים בסיכון נמוך, לפי שיקול דעתם. אוסלטאמיביר נלקח דרך הפה, כגלולה או כנוזל. המלצות בנוגע לאוסלטמיביר שנויות במחלוקת וכך גם ביקורת על ההמלצות. סקירה של Cochrane משנת 2014 הגיעה למסקנה כי אוסלטמיביר אינה מפחיתה אשפוזים, וכי אין שום עדות להפחתה בסיבוכים של שפעת. שתי מטא-אנליזות הגיעו למסקנה שהיתרונות אצל מי שבדרך כלל בריאים אינם עולים על הסיכונים. כמו כן, הם מצאו מעט ראיות לגבי האם הטיפול משנה את הסיכון לאשפוז או למוות באוכלוסיות בסיכון גבוה. עם זאת, מטא-אנליזה אחרת מצאה כי אוסלטמיביר הייתה יעילה למניעת שפעת ברמה האישית.
תופעות לוואי שכיחות כוללות הקאות, שלשולים, כאבי ראש ובעיות שינה. תופעות לוואי אחרות עשויות לכלול תסמינים פסיכיאטריים והתקפים. בארצות הברית אוסלטאמיביר מומלצת לזיהום בשפעת במהלך ההיריון. וכבר נלקחה על ידי מספר קטן של נשים בהריון ללא סימנים של בעיות. ייתכן שיהיה צורך בהתאמת מינון בקרב אלו הסובלים מבעיות בכליות. אוסלטמיביר היא מעכב נוירמינידאז, מעכב תחרותי של האנזים נוירמינידאז של שפעת. האנזים נוירמינידאז חותך את החומצה הסיאלאית (הנמצאת על גליקופרוטאינים בפני השטח של תאי האדם) שמסייעת לוויריונים חדשים לצאת מהתא. לפיכך, אוסלטמיביר מונעת את שחרורם של חלקיקים נגיפיים חדשים. אוסלטמיביר אושרה לשימוש רפואי בארצות הברית בשנת 1999 והייתה מעכב הנוירמינידאז הראשון שהיה זמין במתן דרך הפה. אוסלטאמיביר נמצא ברשימת התרופות החיוניות של ארגון הבריאות העולמי, אך הועברה למעמד "משלים" בשנת 2017. גרסה גנרית אושרה בארצות הברית בשנת 2016, ובשנת 2017 הייתה זו התרופה ה-159 הנפוצה ביותר בארצות הברית, עם יותר משלושה מיליון מרשמים.
כלכלת בית

מורת כלכלת בית בסיאטל, 1953
שיעור כלכלת בית בבתי ספר ויטגנשטיין ריפנשטיין, 1985
כלכלת בית הוא מקצוע ותחום לימוד העוסק במערכת היחסים בין יחידים, משפחות, קהילות והסביבה בה הם חיים.
בעוד שקורסי כלכלת בית היו חשובים במיוחד לאורך ההיסטוריה, שכן הם סיפקו לנשים את האפשרות לקבל השכלה גבוהה והכשרה מקצועית, בעולם בו אפשרויות אלו לא היו זמינות לנשים, בעת המודרנית תחום כלכלת הבית מספק כישורים חיוניים הן לגברים והן לנשים - כגון בישול, תפירה, חינוך לצרכנות נבונה, תזונה, ניהול כספים וכלכלת המשפחה.
שיעורי כלכלת בית קיימים בבתי ספר תיכוניים, במכללות ובאוניברסיטאות ברחבי העולם, כמו גם בבתי ספר מקצועיים ובמרכזי חינוך למבוגרים.
ג'ון דיברתולומיאו

| --- | --- |

דיברתולומיאו במדי מכבי תל אביב, 2022
 לידה:  20 ביוני 1991 (בן 33) ארצות הברית ניו יורק, ארצות הברית
 עמדה:  רכז, קלע
 גובה:  1.83 מ'
 מספר:  12 ,1
 מכללה:  אוניברסיטת רוצ'סטר
 קבוצות כשחקן
 2013–2015 2013–2015  2015–2017 2017–:  סרגוסה באסקט ← פאלמה אייר אירופה מכבי חיפה מכבי תל אביב
 הישגים כשחקן
 אליפות ישראל (2018, 2019, 2020, 2021, 2023, 2024) שחקן העונה בליגת העל בכדורסל (2017) חמישיית העונה בליגת העל (2017, 2019) גביע ווינר סל (2017) MVP גביע ווינר (2017) MVP פיינל פור ליגת העל בכדורסל (2019)
ג'ון דיברתולומיאו (באנגלית: John DiBartolomeo; נולד ב-20 ביוני 1991) הוא כדורסלן אמריקאי-ישראלי המשחק בעמדת הגארד במכבי תל אביב בה הוא מכהן כקפטן הקבוצה, ולאחר שהתאזרח גם בנבחרת ישראל.
ביוגרפיה

דיברתולומאו נולד בניו יורק שבארצות הברית, לאב קתולי-איטלקי, ולאם יהודייה ממוצא רוסי. משפחתו עברה לקונטיקט, שם גדל בשכונת וסטפורט.
ג'ון דיברתולומיאו מתגורר כיום בעיר תל אביב יחד עם אשתו הישראלית, סתיו.
קריירת מועדונים > מכללות

בתקופתו במכללות, שיחק דיברתולומיאו במדי אוניברסיטת רוצ'סטר. באוגוסט 2013, לקראת עונת 2013/2014, חתם לשלוש שנים אצל סראגוסה מליגת ה-ACB, אך הושאל לפאלמה אייר אירופה, קבוצה מהליגה השלישית בספרד. בעונת 2013/2014 שיחק במדי פאלמה 33 משחקים והעמיד ממוצעים מרשימים של 15.1 נקודות, 2.6 ריבאונדים, 4.7 אסיסטים ו-1.5 חטיפות למשחק, והוביל את הקבוצה לעלייה לליגה השנייה, לראשונה בתולדותיה.
קריירת מועדונים > פאלמה אייר אירופה

דיברתולומיאו המשיך לשחק במדי אייר אירופה גם בעונת 2014/2015, וב-28 משחקים קלע בממוצע 11.3 נקודות, וכן חטף 1.6 פעמים וקטף 4.1 ריבאונדים למשחק. קבוצתו סיימה את העונה במקום השישי בליגה, ודיברתולומיאו אף נבחר פעם אחת לשחקן המצטיין של המחזור.
קריירת מועדונים > מכבי חיפה

ב-17 ביוני 2015 חתם לשנתיים במכבי חיפה מליגת העל הישראלית. בעונת 2015/2016 בליגת העל שיחק דיברתולומיאו 33 משחקים, ב-30 מתוכם עלה מן הספסל. ב-26.4 דקות למשחק קלע 9 נקודות, קלט 3 ריבאונדים, מסר 2.5 אסיסטים וחטף 2.5 פעמים בממוצע, מה שהציב אותו במקום החמישי בליגה בחטיפות. בפלייאוף כבר עלה ל-11.4 נקודות ו-5.2 ריבאונדים ב-27.4 דקות למשחק. קבוצתו סיימה את העונה הסדירה במקום השלישי בטבלה, אך הודחה כבר בסיבוב הראשון של הפלייאוף - רבע הגמר - על ידי מכבי ראשון לציון, שאף זכתה באותה עונה באליפות.
בעונת 2016/2017 נבחר דיברתולומיאו לשחקן העונה בליגת העל.
קריירת מועדונים > מכבי תל אביב

ב-21 ביוני 2017 חתם על חוזה לשלוש שנים במכבי תל אביב, וקיבל את המספר 12. זכה עם מכבי תל אביב בגביע ווינר לעונה 2017/18 והצטיין בטורניר.
ב-22 בינואר 2018 מונה דיברתולומיאו לקפטן הקבוצה במקום איתי שגב אשר הודח מתפקידו.
ב-13 ביוני 2019 הוביל דיברתולומיאו את מכבי תל אביב לזכייה באליפות המדינה בכדורסל, כשקלע 15 נקודות מהספסל ונבחר למצטיין הפיינל פור.
ב-5 בדצמבר 2019 נפגע דיברתולומיאו במהלך משחק היורוליג נגד באיירן מינכן וסיים את העונה.
ב-13 באוגוסט 2020 האריך חוזה במכבי תל אביב בשנתיים נוספות. ב-6 ביולי 2022 האריך את חוזהו בשנה נוספת. ב-15 ביולי 2024 האריך את חוזהו בשנתיים נוספות
נבחרת ישראל

ב-13 באוגוסט 2018 זומן לראשונה לסגל נבחרת ישראל, במשבצת המתאזרח. כחודש לאחר מכן שיחק במשחקו הראשון עמה.
תארים

אליפויות (6): 2017/2018, 2018/2019, 2019/2020, 2020/2021, 2022/2023, 2023/2024
גביעי מדינה (2):  2020/2021 2024/2025
גביע ווינר סל (4): 2017/2018, 2020/2021,  2021/2022 2024/2025
הישגים אישיים
שחקן העונה בליגת העל בכדורסל: (2017)
חמישיית העונה בליגת העל (2017)
MVP גביע ווינר (2017)
חמישיית העונה בליגת העל (2019)
MVP פיינל פור ליגת העל בכדורסל (2019)
הערות שוליים

↑    דותן מלאך, ‏"יש לחץ במכבי, אבל השחקנים שמים אותו על עצמם", בעיתון מקור ראשון, 10 ביולי 2018
↑  "OPEN MIKE with Michael Roll: John DiBartolomeo". YouTube.com. 16 באוקטובר 2018. נבדק ב-1 באפריל 2019. {{cite news}}:  (עזרה)
↑  אור שקדי‏, הגארד היהודי-אמריקאי ג'ון דיברתולומאו חתם לשנתיים במכבי חיפה, באתר וואלה, 17 ביוני 2015
↑  ליגת העל: מכבי ראשון לציון ניצחה את מכבי חיפה והעפילה לפיינל פור, באתר וואלה, 1 ביוני 2016
↑  ורד כהן‏, מכבי תל אביב: הרכז ג'ון דיברתולומאו חתם לשלוש שנים, באתר וואלה, 21 ביוני 2017
↑  גביע ווינר: מכבי תל אביב ניצחה 60:86 את מכבי ראשון לציון, באתר וואלה, 3 באוקטובר 2017
↑  דובי פיק, ‏איתי שגב הודח מתפקיד קפטן במכבי תל אביב, באתר ONE‏, 22 בינואר 2018
↑  מצטיין הפיינל פור: ג'ון דיברתולומיאו, מנהלת ליגת העל בכדורסל, באתר יוטיוב, 13 ביוני 2019
↑  אור שקדי‏, מכה למכבי תל אביב: ג'ון דיברתולומאו גמר את העונה, באתר וואלה, 6 בדצמבר 2019
↑  סאשה ורגס, ‏‏דיברתולומאו האריך חוזה במכבי ת"א: "אסיר תודה", באתר ספורט1, 13 באוגוסט 2020
↑  אור שקדי‏, מכבי תל אביב הודיעה: ג'ון דיברתולומאו ממשיך לעונה נוספת, באתר וואלה, 6 ביולי 2022
מחלת ניוקאסל

| --- | --- |

 קישורים ומאגרי מידע
 MeSH:  D009522
 
מחלת ניוקאסל (באנגלית: Newcastle Disease) היא מחלה נגיפית מדבקת ממשפחת Paramyxoviridae
(אנ') הפוגעת בעופות. המחלה נגרמת בעקבות נוכחות של נגיף הניוקאסל, הידוע בשם NDV (Newcastle Disease Virus).
למחלה קיימים סימפטומים רבים, בהם: דלקת הלחמית, נזלת, חרחורים (אנ'), קשיי נשימה, ירידה בהטלה בלהקות הטלה ורבייה, סימנים של פגיעה מוחית, שיתוק ושלשולים. וירוס הניוקסל מסוגל להדביק בני אדם, אולם אינו מהווה איום חמור בעבורם, וגורם לדלקת עיניים וכאבי ראש החולפים תוך מספר ימים.
מבנה הווירוס כדורי וכולל מידע RNA העטוף במעטפת שומנית דו שכבתית, וגודלו 100–300 nm. המידע הגנומי כולל single-stranded RNA) ssRNA) מקטע רציף אחד של RNA שאורכו 15186 נוקליאוטידים המכילים בתוכם 6 מסגרות קריאה אפשריות ליצירת 6 חלבונים מבניים שונים.
נגיפי מחלת הניוקסל מובחנים ומסווגים לזנים על פי רמת אלימותם ותכונות מסוימות של הרצפים הגנטיים שלהם:
נגיף מזן לא פתוגני - לנטוגני
נגיף מזן בעל פתוגוניות נמוכה - מזוגני
נגיף אלים - ולוגני
נגיף אלים מאוד - ויסקרוטרופי ולוגני
כל נגיפי הניוקסל דומים מבחינה אנטיגנית ולכן אותו סוג חיסון הניתן למחלה פעיל נגד כל סוגי נגיפי הניוקסל הידועים בעולם. אחוזי התמותה משתנים ותלויים בזן הנגיף. לעיתים התמותה יכולה להיות פתאומית וגבוהה. תסמינים נפוצים הם ירידה בהטלה, ביצי ניילון וצורה וצבע ביצה חריגים. בעופות מחוסנים הסימנים יכולים להיות פחות חריפים.
היסטוריה

מחלת הניוקאסל התגלתה לראשונה באי ג'אווה שבאינדונזיה בשנת 1926, ובעיר ניוקאסל (על נהר הטיין) שבאנגליה, בשנת 1927.
הערות שוליים

↑  ניוקסל - מידע מורחב, באתר משרד החקלאות ופיתוח הכפר
↑  Dong-Hun Lee, Jung-Hoon Kwon, Jin-Yong Noh, Jae-Keun Park, Seong-Su Yuk, Tseren-Ochir Erdene-Ochir, Sang-Soep Nahm, Yong-Kuk Kwon, Sang-Won Lee, Chang-Seon Song, Viscerotropic velogenic Newcastle disease virus replication in feathers of infected chickens, Journal of Veterinary Science 17, 2016-3, עמ' 115–117 doi: 10.4142/jvs.2016.17.1.115
| --- | --- |
בקרת זהויות :  NLI: 987007529293905171  BNE: XX542436  NDL: 00568147